Lezzayer. Aṭas n yineḍruyen i iɛeddan ɣef tmurt n leqbayel s umata ɣef tmedyazt taqbaylit daɣen. Mi teffeɣ Fransa ihi deg 62 tegla yid-s s kra yellan, qqaren wat zik win iruḥen ad yeglu s wayla-s. Di tidet, ur tewwi ara kullec, teǧǧa-d laẓ, tuǧǧla, lbaṭel, teǧǧa-d daɣen aqqeru i tmurt n lezzayer i yebɣan ad yekkes aqerru i kra yellan d aqbayli. Akken kan teffeɣ fransa ḍefren-tt wid teǧǧa i laẓ di tmurt, dinna i tebda lɣerba tettlal-d, neɣ tin iwuumi qqaren lɣerba n uɣrum. Lɣerba tger-d asurif ameqqran tewwi yid-s acḥal d ilemẓi deg tallit-nni, almi tuɣal d asentel ula di tmedyazt. Llan wid i ttifernen ɣas ma s tmara, am Ccix Lḥesnawi ifernen ad yeffeɣ si tmurt s tmental n tayri akken i d-qqaren, maca di tmedyazt-is yettuɣal yal tikkelt ɣer ubdar n terzeg n lɣerba i deg yedder akked uctiqi ɣer tmurt n leqbayel ideg i d-ilul. Yeqqar-as deg yiwet seg tezlatin-is: